  Туспуктэм: vk.com (Александр Бречалов) Майя Бывальцева 25-тӥ гудырикошконэ Эгра ёросысь Кабачигуртын быдэсак выльдэм П. К. Поздеев нимо лыдӟиськонниез усьтӥзы. Табере со модельной лыдъяськоз. Со сярысь Удмуртилэн тӧроез Алексадр Бречалов мерлыко вотэсъёсысь бамаз ивортӥз. « Туннэ со ӧсъёссэ калыклы усьтӥз выль инлыкен – модельной. Выжъёсты, борддоръёсты, вӧлдэтъёсты но укноосты тупатъям сяна, татчы 1 сюрслэсь трос выль книгаос, ӝӧквыл шудонъёс, компьютер тӥрлык басьтӥзы » Александр Бречалов, Удмуртилэн тӧроез Выльдэм лыдӟиськонниын ужаны но фильмъёс учкыны луоз, озьы ик историлы сӥзем инты висъямын но интерактивной зона лэсьтэмын. Фото: vk.com (Александр Бречалов) Ватсалом, ужез «Культура» йӧскалык ӵектос улсын быдэстӥзы. Таяз арын эшшо куинь модельной библиотекаосты усьтӧзы,  Тегъёс: Удмуртия лыдӟиськонни Эгра Лулчеберет йӧскалыкӵектосъёс  